शर्मिलालाई सिपीको धतुरे पात्र एकदमै राम्रो लाग्छ । उनी भन्छिन्, ‘म त धतुरेको फ्यान नै हुँ ।’ उनलाई छरछिमेकमा कसै–कसैले धतुरेकी रामप्यारी भनेर बोलाउँछन् । आफ्ना श्रीमान्ले कलाकारिता क्षेत्रमा यति धेरै दु:ख गरेर कमाएको धतुरे नामसँग जोडेर कसैले आफूलाई सम्बोधन गर्दा निकै गर्व लाग्ने शर्मिला बताउँछिन् । स्नातक तहको अध्ययन पूरा गरेकी शर्मिला अहिले घर व्यवहार चलाएर बसेकी छिन् । धतुरे र शर्मिलाको दुई सन्तान शीतल र शुभम् छन् ।
